ఈ సిరీస్ లో చిత్రించిన పాత్రలూ, సంఘటనలన్నీ కూడా పూర్తిగా కల్పితం.
వాస్తవ సంఘటనలు, జీవించిన లేదా మరణించిన వ్యక్తులతో ఎటువంటి సారూప్యత ఉన్నా
అది కేవలం యాదృశ్చికమే.
జనరల్ మొహమ్మాది ఆధ్వర్యంలో నడిచే రివల్యూషనరీ గార్డ్ దళాలు
యునైటెడ్ స్టేట్స్ మరియు ఇజ్రాయిల్ నేతృత్వంలో నడిచే
అవినీతి పూరిత, క్షీణించిన పెట్టుబడిదారీ పశ్చిమ భావాలు స్వచ్ఛమైన ఇరానీ దేశాన్ని కలుషితం చేసే అవకాశం ఇవ్వవు.
విద్రోహులకు ఇకపై ఆశ ఉండదు.
సిగ్గు, అవమానాలు వారిపై శాశ్వతంగా విధించబడతాయి.
ఇరాన్ ప్రజలు గతం కంటే ఎక్కువగా ఈ ఐక్యతను భగ్నం చేసే
జియోనిస్టుల నీచమైన ప్రయత్నాలను భంగం చేయడం కోసం ఉమ్మడి ప్రయోజనాలు కలిగిన శ్రేణులతో జత కడతారు.
విద్రోహులపై తగిన విధంగా కఠినమైన, నిర్ణయాత్మక చర్యలు తీసుకోవడం జరుగుతుంది.
రివల్యూషనరీ గార్డ్ కమాండర్ ఇన్ చీఫ్ గా తన మొదటి ప్రసంగంలో
జనరల్ మొహమ్మాది నిర్ణయాత్మకతను, ధైర్యాన్ని, అధికారాన్ని ప్రదర్శించారు.
-హలో? -నేను బయలుదేరాను.
బయటికి రా. దక్షిణ ద్వారం వైపు వచ్చి నన్ను కలువు.
తమార్.
ఏం జరుగుతోంది?
తర్వాత వివరంగా చెబుతాను. ఇప్పుడు నేను చెప్పినట్లు రా.
అటువంటి వారికోసం మరణశిక్ష ఎదురుచూస్తూ…
అవును, మిస్టర్ ఫరాజ్.
ఎక్కడున్నావు? ఇంట్లో కదలికలున్నాయి.
-ఖచ్చితంగా అతనేనా, బాస్? -ఖచ్చితంగా అతనే. ఇక్కడి వరకూ అనుసరించాను.
సరే, నేను ఐదు నిమిషాల్లో అక్కడుంటాను.
అతను కనిపిస్తున్నాడా?
అతనిప్పుడు బయటికి వస్తున్నాడు.
నేను అనుసరిస్తున్నాను. లైన్లోనే ఉండు.
చూడు, అతను మార్కెట్ దక్షిణ ద్వారం వైపు వెళుతున్నాడు.
వెళ్ళు. అతనికి షాక్ ఇవ్వు. వెళ్ళు!
రాబోయే సందులోకి వెళ్ళు.
జాగ్రత్తగా ఉండు.
ఆగు! ఆగు!
ఆగు!
పట్టుకో!
ఆగు, వెధవా!
ఆగకపోతే నువ్వే ఇబ్బందుల్లో పడతావు!
ఆగరా, వెధవా!
ఆగు, ద్రోహి!
ఖుస్రో, కిందికి వెళ్లి పట్టుకో.
దరిద్రపు వెధవా!
అతను ఎక్కడున్నాడు?
మిలాద్ ఎక్కడ?
అవతలి వైపుకి వెళదాం.
ఆగు, వెధవా!
అవును, అతను మార్కెట్ తూర్పు ద్వారం వైపు వెళ్ళాడు.
నాకు దొరికాడు.
దరిద్రపు వెధవా! కళ్ళు దొబ్బాయా ఏంటి?
-నువ్వు బానే ఉన్నావా? -ఉన్నాను.
అక్కడ ఏం జరిగింది?
పోలీసులు.
డ్రగ్ యూనిట్స్, డీలర్ల కోసం ఈ ప్రాంతమంతా వెతుకుతున్నారు.
దయచేసి కార్లోనే ఉండండి.
హలో, ఎలా ఉన్నారు?
-అంతా సిద్ధమా? అందరికీ చోటు ఉందా? -ఉంది.
-ఇక్కడ ఇంకెవరూ లేరా? -ఖచ్చితంగా ఉన్నారు.
దీని గురించి నాకు కొంచెం కూడా ఎందుకు చెప్పలేదు?
నేను చెప్పకూడదు.
ఇది చాలా పెద్ద ఆపరేషన్.
తమార్, మనమొక ప్లాన్ వేసుకున్నాం. అజీజీతో అంతా సిద్ధమైంది.
అది జరిగి ఉండేది కాదు.
గార్డుల్లో సగంమంది మనకోసం వెతుకుతున్నారు, మిలాద్.
-అయితే నువ్వు వాళ్ళతో పనిచేయడానికి వెళ్ళావా? -అవును.
వాళ్ళతో…
నిన్ను ఇక్కడినుండి పంపేందుకు వాళ్ళని ఒప్పించడం కోసం.
ఏంటి నువ్వు మాట్లాడేది?
నీ సంగతేంటి?
నేను అప్పుడే రాలేను.
ఎందుకు?
అది నా తప్పు.
నేను దాన్ని సరిచేయాలి.
తమార్.
తమార్, మీ అంకుల్, ఆంటీల విషయంలో జరిగిన దానికి నేను చాలా బాధపడుతున్నాను.
కానీ ఇది నీ తప్పు కాదు.
సరే అయితే, వెళ్ళాల్సిన సమయమైంది. దిగండి.
చూడు, వాళ్ళు ఏం చేస్తున్నారో వాళ్ళకు తెలుసు.
వాళ్ళు నిన్ను బోర్డర్ దాటిస్తారు. నేను నిన్ను కెనడాలో కలుస్తాను.
ఆగు, ఏం మాట్లాడుతున్నావు?
-అతనొక్కడే వెళుతున్నాడు. నేను ఉంటున్నాను. -మేమిద్దరం ఉంటున్నాం!
-తమార్, నువ్వు లేకుండా నేను వెళ్ళేది లేదు. -త్వరగా రండి!
మీరిద్దరూ వెళుతున్నారు. అలాగని నాకు ఆదేశాలున్నాయి.
అయితే ఎవరితో మాట్లాడాలో వాళ్ళతో మాట్లాడండి, ఎందుకంటే ప్లాన్ మొత్తం మారిపోయింది!
అర్థమయిందా?
ప్రియమైన నాహిదా,
బంగారం,
నువ్వు టివి చూస్తూ నిద్రపోయావు.
-నేను ఎక్కువసేపు నిద్రపోయానా? -అవును.
సినిమా చివర్లో ఏమైందో చూడాలనుకున్నాను.
బహుశా మిగిలిన జీవితం సంతోషంగా గడిపి ఉంటారు.
వెళ్దాం పద. మంచం మీద పడుకుందువు గాని.
వెళ్దాం పద.
-నువ్వు బానే ఉన్నావా? -ఉన్నాను.
సినిమా చాలా బాగుంది, ఒక టర్కీ అమ్మాయి…
నువ్వు తలుపు లాక్ చేశావా?
దాన్ని తెరవద్దు.
ఎవరో తడుతున్నారు. భయపడాల్సింది ఏమీ లేదు.
గుడ్ ఈవెనింగ్, మిస్టర్ కమాలి.
మేము లోపలికి వచ్చి మీ ఇంటిని వెతకాలి.
క్షమించండి. నేను మీకు అనుమతి ఇవ్వలేను.
సర్, మేము ఆదేశాల్ని పాటిస్తున్నాం.
ఈ ఇంట్లో వేరే ఆదేశాలు ఉంటాయి.
-మీరు సహకరిస్తే మంచిది, లేదంటే… -పరవాలేదు.
వెల్కమ్, సర్.
మీరు ఆరోగ్యంగా ఉండడం చూసి సంతోషంగా ఉంది.
అందుకు తను మీకు రుణపడి ఉంది, సర్. మేమిద్దరం రుణపడి ఉన్నాం.
జనరల్ మొహమ్మాది, మీకు తాగడానికి ఏదైనా కావాలా?
వద్దు, థాంక్యూ. శ్రమ తీసుకోకండి.
మనం ప్రైవేటుగా ఎక్కడ మాట్లాడుకోవచ్చు?
ఇటువైపు రండి, ప్లీజ్.
ఇప్పుడు నన్నేం చేయమంటారు?
మీరు వెళ్ళచ్చు.
మీరు, మీ మాజీ డిప్యూటీ కలిసి
ఇజ్రాయిల్ ఏజెంట్ ని పట్టుకోబోయారని,
మీరు ఆమెని మొదటిసారి నేరుగా చూశారని నాకు నివేదిక అందింది.
అది నిజమేనా?
-అవును, సర్. -సస్పెండ్ అయినా కూడా?
ఇది నమ్మగలిగేలా లేదు, ఫరాజ్.
మేము రెండు నెలల పాటు వెతికాం, వాళ్ళెవరికీ దొరకనిది మీకు దొరికారా?
నేను మన దేశం కోసమే ఇలా చేశాను.
నేను ఇక్కడికి వచ్చే దారిలో మా నాన్న గురించి ఆలోచిస్తూ వచ్చాను,
మా అనుభవాల గురించి.
నేను సాధారణంగా ఆయన గురించి మాట్లాడను.
ఆయన్ని ఊళ్ళో ఉన్న ప్రతి గాంబ్లింగ్ ఆడే చోటు నుండీ గెంటేసేవారు
అందుకని డాగ్ ఫైట్స్ కి వెళ్ళేవాడు.
అలాంటి చోట ఒక రాత్రి, ఆమ్ స్టాఫ్ జాతి కుక్క గోల్ అనే పేరున్న
సన్నటి రాట్ వీలర్ కుక్కతో పోరాడడం చూశాడు.
ఆ రాత్రి ముగిసి పోవచ్చింది,
అప్పటికే మా నాన్న నేను, నా సోదరులు సంపాదించిన డబ్బంతా తగలేశాడు.
ఫైటింగ్ మొదలైనప్పుడు,
ఆ పెద్ద కుక్క గోల్ దగ్గరికి వచ్చింది.
ఆ సన్నటి కుక్కతో పోరాడవలసి వచ్చినందుకు ఆ ఆమ్ స్టాఫ్
ఒక్క క్షణం పాటు జాలి పడిందేమో అనిపించింది,
అటువంటి జంతువులకు జాలి ఉంటుందా అనిపించేలా.
ఉన్నట్లుండి గోల్ ఆఖరిసారిగా ఎగిరి ఆమ్ స్టాఫ్ మెడని పట్టుకుంది.
దాని మెడని గట్టిగా పట్టుకుని వదలనని మొరాయించింది.
దాన్ని విడిపించడానికి పదిమంది అవసరమయ్యారు.
అంతా ముగిసేసరికి,
మా నాన్న జేబుల నిండా డబ్బులతో ఇంటికి వచ్చాడు.
ఆ ఒక్కసారి మాత్రమే ఆయనకి అదృష్టం దక్కింది.
రేపు ఉదయం మీరు మీ డిపార్టుమెంటుకి తిరిగి వెళ్తున్నారు.
మీరు ప్రాయశ్చిత్తం చేసుకోవాల్సింది చాలా ఉంది.
థాంక్యూ వెరీ మచ్, జనరల్.
నేను మీకొక అవకాశం ఇస్తున్నాను, ఫరాజ్.
దాన్ని వదులుకోవద్దు.
అలాగే, సర్.
నాహిదా బంగారం!
నాహిదా.
రోడ్డుకి అవతలవైపున్న నల్ల కారు కనిపిస్తోందా?
అక్కడికి వెళ్ళు.
తప్పుగా అనుకోవద్దు, కానీ నిన్ను మళ్ళీ చూడకూడదని అనుకున్నాను.
నేను యులియా మగేన్ తో మాట్లాడాలనుకుంటున్నాను.
-ఆవిడకి తప్పకుండా తెలియజేస్తాను. -నేను తనతో నేరుగా మాట్లాడాలనుకుంటున్నాను.
లోకల్ ఏజెంట్లతో నాకు చెడు అనుభవాలున్నాయి.
రివల్యూషనరీ గార్డ్ నుండి తప్పించుకోవడానికి సాయం చేసిన లోకల్ ఏజెంటా?
తనతో నీ అనుభవం ఎలా ఉంది?
తమార్, నేనుకూడా నా దగ్గరి వాళ్ళను కోల్పోయాను.
నన్ను నమ్ము. నీ బాధ నాకు తెలుసు.
మీకు ఏం తెలుసు? నేనెవరో కూడా మీకు తెలీదు.
నువ్వు మంచి ఏజెంట్ వని నాకు తెలుసు.
నీ కారణంగా, మనం మాట్లాడుకుంటూ ఉండగా
బెన్ హైమ్ తన కుటుంబాన్ని కలవడం కోసం ఇంటికి వెళుతున్నాడని తెలుసు.
నువ్వు ఎన్నో కోల్పోయావు, కానీ దానికి విలువ లేదనుకోకు.
కానీ, ఆ ట్రక్ లోకి ఎందుకు ఎక్కలేదో చెప్పు.
కాశిం మొహమ్మాదిని ఎలా చేరాలో నాకు తెలుసు.
నేను అతన్ని చంపాలనుకుంటున్నాను.
నిజంగా అంటున్నాను.
-ఎలా? -అతని కొడుకు, పేమాన్.
అతని ఫ్రెండ్స్ లో ఒకరైన వాహిద్ నెమాటికి మిలాద్ డ్రగ్స్ అమ్మాడు.
నేను వాహిద్ తో స్నేహం చేస్తాను.
అతని ద్వారా నేను వాళ్ళ గ్రూపులో చేరి పేమాన్ ని కలుస్తాను.
పేమాన్ నుండి మొహమ్మాదికి చేరడం చాలా తేలిక.
సంబంధం కోసం మిలాద్ అవసరం ఉంది.
మనం అతన్ని నమ్మొచ్చు. ఆ విషయం ఇప్పటికే నిరూపించాడు.
అవును, కానీ అతను దీన్ని హ్యాండిల్ చేయగలడా?
-వ్యూహాత్మకంగా, భావోద్వేగపరంగా అయితే చేయలేడు… -అతను చేయగలడు.
నీ మెసేజ్ తనకి అందజేస్తాను.
ఈలోగా, నా ఏజెంట్ మిమ్మల్ని సురక్షితమైన చోటికి తీసుకెళతాడు.
కానీ ఆగండి. మనం మొహమ్మాది విషయంలో ఎలా డీల్ చేయాలో…
నీ మెసేజ్ తనకి తెలియజేస్తానని చెప్పాను కదా.
మనం టచ్ లో ఉందాం.
కొంచెం విశ్రాంతి తీసుకో.
నువ్వు అంతా విన్నావు కదా?
అవును.
తను చెప్పింది జరిగేది కాదు.
ఆమె పేమాన్ మొహమ్మాదికి దగ్గర కాగలుగుతానంటే, అది ఆలోచించాల్సిన విషయమే.
యులియా, ఆమె మానసికంగా బాగా దెబ్బతింది.
తను హేతుబద్ధంగా ఆలోచించడం లేదు.
వాళ్ళ ఆంటీ ఉరికంబానికి వేలాడే దృశ్యం తప్ప తను ఇంకేమీ చూడలేకపోతోంది.
అందులో ఆలోచించడానికి పెద్దగా ఏమీ లేదు.
వ్యక్తిగత ఉద్దేశాలు ఉన్న ఏజెంట్లను మేము ఇష్టపడతాం.
అయినప్పటికీ, వాళ్ళు భావోద్వేగాలను పక్కన పెట్టి పనిచేయాలి,
ప్రస్తుతం తమార్ అందుకు సిద్ధంగా లేదు.
కాశిం మొహమ్మాది ఇప్పుడు
ఇజ్రాయిల్ దేశం ఎదుర్కొంటున్న అతిగొప్ప విపత్తులో ఒకటి.
మనం వదిలేయబోయేముందు ఇటువంటి అవకాశం ఉందేమో పరీక్షించాలని అనుకుంటున్నాను.
ఈరోజుకి తమార్ ని ప్రశాంతంగా విశ్రాంతి తీసుకోమని చెప్పు.
రేపు మన పరిస్థితి ఏంటో చూద్దాం.
తమార్, ఇక్కడ కొన్ని నిత్యావసర సరుకులు ఉన్నాయి.
నీకు ఏదైనా సమస్య వస్తే, వెంటనే నాకు కాల్ చేయి, సరేనా?
అలాగే.
మనం కొన్ని కొత్త బట్టలు కొనుక్కోవాలి.
మన కవర్ స్టోరీని మెరుగుపరచాలి. అందులో చాలా లొసుగులున్నాయి.
తమార్, ఏం చేస్తున్నావు?
ఏయ్, ఆగు.
-నన్ను క్షమించు. -వద్దు.
నన్ను క్షమించు.
గుడ్ మార్నింగ్, డియర్.
ఎలా నిద్రపోయావు?
మీరు యులియాతో మాట్లాడారా?
గుడ్ మార్నింగ్, మిలాద్.
మన పరిచయం సరైన పద్ధతిలో జరగలేదు.
నా పేరు మర్జాన్ మొంతాజెమీ.
-నిన్ను కలవడం సంతోషం. -నాక్కూడా.
తమార్ తన పథకం గురించి ఏమైనా చెప్పిందా?
వాహిద్ ద్వారా నేను పేమాన్ దగ్గరకు వెళ్ళగలను.
మంచిది. టీ తాగండి.
ఈరోజు రాత్రికి బోర్డర్ కు ఒక ట్రక్ వెళుతుంది.
కాబట్టి మీది పనికొచ్చే పథకమేనని నిరూపించడానికి కొన్ని గంటలే ఉన్నాయి.
వాహిద్ కి కాల్ చేయి.
మిలాద్.
స్పీకర్లో పెట్టు, డియర్.
హలో?
హలో, వాహిద్. ఎలా ఉన్నావు?
ఏం కావాలి?
నేను నిన్న తీసుకొచ్చిన సరుకు నీకు నచ్చిందో లేదో తెలుసుకోవాలని అనుకున్నాను.
అది చాలా బాగుంది.
ఎందుకు అడుగుతున్నావు?
కారణమేమీ లేదు.
నీకు ఫ్రీ శాంపిల్ ఒకటి ఇద్దామని అనుకున్నాను.
కంగారుపడకు. నాకేమీ వద్దు.
వాహిద్, నిజంగానే అంటున్నావా?
నా దగ్గర అద్భుతమైన సరుకుంది, ఖచ్చితంగా రుచి చూడాల్సిన సరుకు.
నువ్వు జిమ్ కి ఎన్నింటికి వెళతావు?
నేను ఒక్క నిమిషం వచ్చి, నీ రోజుని సంతోషమయం చేస్తాను.
వదిలేయ్. ఇలాంటి విషయాలు ఇంత పొద్దునే మాట్లాడుకుంటారా!
థాంక్స్, కానీ వద్దు.
అనుకున్నంత తేలిక కాదన్నమాట.
మేము అతని జిమ్ కి వెళ్లి, మళ్ళీ ప్రయత్నిస్తాం.
వాళ్ళ అవసరం నీకెంత ఉందో ఎప్పటికీ తెలియనివ్వకు.
వాళ్ళకే నీ అవసరం ఉందని వాళ్ళని నమ్మించాలి.
ఐ.ఆర్.సి.సి కౌంటర్ ఇంటలిజెన్స్ హెడ్ క్వార్టర్స్, టెహ్రాన్
అబ్బో, అబ్బో, ఎవరొచ్చారు?
ఫరాజ్, స్వాగతం.
హలో, హోస్సైన్.
-వాళ్ళు మన ఆఫీసులు మార్చేశారా? -లేదు.
ఇప్పుడు డిపార్టుమెంటుని నేను నడుపుతున్నాను. ఇది నా ఆఫీసు.
ఇక్కడ చాలా సౌకర్యంగా ఉంది.
చూడు,
ఇది మనిద్దరికీ అసౌకర్యమైన పరిస్థితి.
కానీ మనిద్దరం ఏదో విధంగా పరిష్కరించుకోవాలి, అవునా?
మనిద్దరం కలిసికట్టుగా పనిచేయాలని కోరుకుంటున్నాను.
నీకు ఒంటరిగా పనిచేసిన గుర్తింపు ఉంది, కానీ ఇక్కడ అలా కుదరదు.
అర్థమయిందా?
-ఎలా జరుగుతోంది, అలీ? -హలో, బాస్.
ఇకపై బాస్ కాదని అనుకుంటున్నా. హలో, ఎలా ఉన్నారు?
ఎలా ఉన్నారు? అంతా బానే ఉందా?
-అంతా బానే ఉందా? -హలో.
నా స్థానంలో ఆ వెధవని తెచ్చి పెట్టారని నాకు ఎందుకు చెప్పలేదు?
మీరు నిరాశ పడకూడదని అనుకున్నాను.
ఇష్టమైతే నేనిక్కడ మీతో కూర్చుంటాను.
మీరు నా డెస్క్ వాడుకోవచ్చు.
లేదు, లేదు. నువ్వు నీ డెస్క్ దగ్గరే కూర్చో.
లేదు, నేను ఒప్పుకోను.
ఒక్క నిమిషం.
చెప్పు, డార్లింగ్.
ఫరాజ్, నాకు ఒంట్లో బాగా లేదు. నా గుండె దడగా ఉంది.
బహుశా నువ్వు మాత్ర వేసుకోవచ్చు కదా?
నాకు మాత్ర వేసుకోవాలని లేదు. అవి నాకు స్పృహ లేకుండా చేస్తాయి.
దయచేసి ఇంటికి రా. నాకు బాగాలేదు.
బంగారం, నేనిప్పుడే కదా ఆఫీసుకి వచ్చాను.
నువ్వు నా దగ్గరినుండి పారిపోదామని అనుకుంటున్నావు, కదూ?
అందుకే నువ్వు మళ్ళీ అక్కడికి వెళ్లావు.
డియర్, పిచ్చిగా మాట్లాడకు.
నేను త్వరలోనే ఇంటికి వచ్చేస్తాను.
భోజనం చేసి సినిమా చూడు. అంతా అదే సర్దుకుంటుంది.
సరేనా?
హలో?
మిమ్మల్ని సంతోషపెట్టే విషయం నా దగ్గర ఉంది. లాకప్ లో ఎవరున్నారో చెప్పుకోండి చూద్దాం.
ఎవరు?
జాగ్రత్త.
అతనికి ఏం చెబుతావు?
కంగారు పడకు.
అతను ఇందాకే నిన్ను కాదన్నాడు. మళ్ళీ ఇంకో తప్పు చేయకు.
నేను ఎటువంటి తప్పూ చేయను.
సరే? అలాంటి వాళ్ళ గురించి నాకు తెలుసు. నన్ను నమ్ము చాలు.
నియావరన్ ప్లాటినమ్
హేయ్, బాసూ. ఏంటి సంగతి?
నాకు ఆసక్తి లేదని చెప్పాను కదా.
నాకు తెలుసు, కానీ నీ సమయంలో ఒక్క నిమిషం ఇవ్వు. ఒక్క నిమిషం.
ఇక్కడికి రా.
-అయితే? -విను.
నేను కొత్త వ్యక్తితో పనిచేస్తున్నాను. నీ కోసం నా దగ్గర మంచి సరుకుంది.
నీకు మెచ్చుకోవడం ఎలాగో తెలుసు కాబట్టి, ముందుగా నీకే రుచి చూపించాలని అనుకున్నాను.
ఒట్టేసి చెబుతున్నా, ఈ ఊళ్లోనే దీన్ని మించిన సరుకు లేదు.
చూడు, నాకు ఇప్పటికే ఒక డీలర్ ఉన్నాడు.
బబక్ కొంచెం గొడవచేసే మాట వాస్తవం, కానీ అతను నా ఫ్రెండ్. నాకు బాగా తెలుసు.
నేనతన్ని నమ్ముతాను.
నువ్వు ఎవరో కూడా నాకు సరిగ్గా తెలీదు.
కాబట్టే నిన్ను కాదనాల్సి వస్తోంది. థాంక్స్.
వాహిద్.
ఏంటి?
నిన్న నేను తెచ్చిన బబక్ సరుకు కొంచెం మిగిలుందా?
ఎందుకు?
దీన్ని రుచి చూడు.
వాహిద్, నువ్వు 30 గ్రాములు ఆర్డర్ చేస్తే
ఈ చెత్త మూడు గ్రాముల సంచుల్లో ఎందుకు వస్తుందో ఎప్పుడైనా ఆలోచించావా?
ఇప్పుడు దీన్ని రుచి చూడు.
దరిద్రుడు.
అతను నీ స్నేహితుడు. ఇన్నేళ్ళుగా నిన్ను మోసం చేస్తూ వచ్చాడు.
దీని విలువ గ్రాము 17 లక్షలు.
ఈ ఊళ్లోనే సరైన ధర.
నువ్వు పెద్ద ఆర్డర్ ఇస్తే, ఇంకా తక్కువ ధరకు కూడా ఇప్పిస్తాను.
దీని గురించి బబక్ కి ఖచ్చితంగా చెబుతాడు.
కంగారు పడకు.
ఈ రాత్రికి వాహిద్ వచ్చేట్లయితే, మనం సాధించినట్లే.
నేను ఇద్దరిలో ఎవరినీ చూడలేదు.
నిన్న ఇద్దరు కాన్సిల్ చేసుకున్నారని చెప్పావు.
-అంటే ఇద్దరు రాలేదని అర్థం. -సరే.
నేను ఫోన్లో ఒక వ్యక్తితో మాట్లాడాను.
తనని, తన చెల్లిని తీసుకెళ్లాలని అతను కోరాడు.
-నిన్ను ఎలా సంప్రదించాడు? -అందరూ చేసినట్లే.
-నా గురించి ఎవరో చెప్పి ఉంటారు. -ఎవరు?
-నాకెలా తెలుస్తుంది? -నువ్వు అబద్ధం ఆడుతున్నావు!
నన్ను ఎలా కనిపెట్టారని అందరినీ అడుగుతారా!
అతను చెడ్డ వాడిలా అనిపించలేదు.
పాపం. అతను ఏం చేసి ఉండుంటాడు?
నీకు అనవసరం. వాళ్ళను నీకు పరిచయం చేసింది ఎవరో చెప్పు.
చెప్పు, డియర్.
-నువ్వు ఇంటికి వస్తున్నావా లేదా? -తర్వాత.
ఏం చేస్తున్నావు? బహుశా నీ లీడర్ మొహమ్మాదిని రక్షించే పనిలో ఉండుంటావు.
నాహిదా.
మన ఇల్లు అతని సొంతమైనట్లు నడిచి వచ్చాడు.
నేను తన కాళ్ళ దగ్గర పడుంటానని అనుకున్నాడేమో!
ఇరాన్ లోనే అత్యంత శక్తివంతమైన వ్యక్తి నా ఇంటికి వచ్చి
నన్ను తిరిగి పనిలోకి రమ్మని అడిగాడు.
ఇరాన్ లోనే అత్యంత శక్తివంతమైన వ్యక్తి.
దయచేసి మళ్ళీ మొదలుపెట్టకు.
అతను మనింటికి వచ్చినప్పుడు నువ్వు ఏమీ అనలేదు ఎందుకని?
అతను విజిల్ ఊదగానే తోక ఊపుకుంటూ వెనకే పరిగెత్తుకు వెళ్లావు!
చాల్లే ఆపు!
నేను ఫోన్ పెట్టేస్తున్నాను!
ఇంటికి వచ్చాక మనం మాట్లాడుకుందాం. చెప్పేది వింటున్నావా?
అజీజీ, ఇది నీకు మొదటిసారి కాదు. ఇది ఎలా నడుస్తుందో నీకు తెలుసు.
విషయం చెబితే నువ్వు తిరిగి నీ స్టాండ్ దగ్గరికి వెళ్ళచ్చు.
కానీ సహకరించకపోతే ఏం జరుగుతుందో నీకు తెలుసు.
మీ ఆవిడ ఎలా ఉంది? రిమోట్ తో ఇబ్బంది పడుతోందా?
నువ్వు ఎవరితో మాట్లాడుతున్నానని అనుకుంటున్నావురా, వెధవా?
-నా భార్య గురించి మాట్లాడతావా? -కానీ నేనేమీ అనలేదు.
నీకు ఏం తెలుసో చెప్పు!
-నేను ఊరికే జోక్ చేస్తున్నాను! -జోక్ చేస్తున్నావా?
చెప్పు. వాళ్ళను నీకు పరిచయం చేసింది ఎవరో చెప్పు?
ఎవరు? మర్యాదగా చెప్పు!
మాట్లాడు, లేదంటే నీ తలలో బుల్లెట్ దిగుతుంది! మాట్లాడు!
బబక్. బబక్. బబక్ మాలెకి.
ఒక డ్రగ్ డీలర్.
అతని పేరు నేను చెప్పానని అతనికి చెప్పకండి.
అతన్ని ఇక్కడినుండి తీసుకెళ్ళండి.
హాయ్, వాహిద్. ఏంటి సంగతి?
నీ డెలివరీ బోయ్ నాకు విషయమంతా చెప్పేశాడు.
ఏ డెలివరీ బోయ్?
ఎలా ఉంది?
నన్నిలా చూడగానే మూడ్ వచ్చిందా?
కావచ్చు.
నాహిదా
ఫోన్ మిస్డ్ కాల్
నేను ఇందులో చేరిన కొత్తలో, చాలా కష్టంగా ఉండేది.
రాత్రుళ్ళు నాకు ప్యానిక్ ఎటాక్స్ వచ్చేవి.
దాంతో నేను హెల్త్ సర్వీసెస్ కి ఫోన్ చేశాను,
వాళ్ళు నన్ను మెంటల్ హెల్త్ క్లినిక్ కి పంపించారు.
ఎవరితోనైనా మాట్లాడడానికి.
ఆ సంగతి వదిలేయ్, అలీ.
ఆ సంగతి వదిలేయ్.
నేను దీని గురించి కనీసం మాట్లాడలేను.
నేను మిసెస్ నాహిదా కోసం అంటున్నాను, మీ కోసం కాదు.
అవసరమైతే మీరు ఇంటికి వెళ్ళండి.
నేను వెళ్లి బబక్ ని కలుస్తాను.
ఏదైనా ముఖ్యమైన వార్త ఉంటే, మీకు అప్డేట్ ఇస్తూ ఉంటాను.
థాంక్యూ, అలీ.
వాహిద్?
అతను రావడానికి ఇంకా గంట సమయం ఉందే!
నేను పగలగొట్టేలోగా తలుపు తెరువు.
బబక్.
నువ్విక్కడ ఉన్నావని వాహిద్ చెప్పాడు. నేను పగలగొట్టేలోగా తలుపు తెరువు!
చుట్టుపక్కల వారంతా ఇక్కడికి వచ్చేలా చేస్తాను, వినిపించిందా?
ఏం జరిగింది, బబక్?
ఇల్లు చాలా బాగుంది.
బాగా సంపాదిస్తున్నట్లున్నావ్.
లేదు, జోక్ చేస్తున్నావా?
ఇది నా ఫ్రెండ్ అపార్ట్ మెంట్. ఇల్లు చూసుకోమని చెప్పాడు.
నువ్వు చాలా మంచి ఫ్రెండ్ వి.
ఇల్లు చూసుకుంటున్నావా?
ఏంటి నీ సమస్య, బబక్?
నాకు తెలీదు, మెహ్ది, నువ్వు చెప్పు.
-వదిలేయ్ బ్రదర్, వచ్చి కూర్చో… -బ్రదరా?
ఇప్పుడు నేను నీకు బ్రదరా, పనికిమాలిన వెధవా?
నేను నీకు పని ఇచ్చాను, బాగా డబ్బు ఇచ్చాను, నా గురించి నోటికొచ్చినట్లు మాట్లాడతావా?
నన్ను వదిలించుకోవాలని చూస్తున్నావా?
ఏం జరిగింది, మెహ్ది?
ఊపిరి ఆడడం లేదా?
బబక్, అతన్ని వదులు!
అతన్ని వదిలి వెంటనే దూరంగా జరుగు.
అబ్బో, అబ్బో.
ఈ అమ్మాయికి చాలా ధైర్యం ఉందే!
బబక్!
వెధవా!
అతని చేతులు కట్టేయడానికి ఏదైనా తీసుకురా.
నీ పని అయిపోయినట్లే.
నీ అంతు చూస్తాను, అర్థమయిందా?
-నోరు మూసుకో! -పోవే, బజారుదానా!
వాహిద్.
ఫోన్ మాట్లాడు.
-మెహ్ది. -హాయ్, బాసూ.
నేను బయలుదేరాను. నువ్వు ఇంట్లోనే ఉన్నావా?
ఉన్నాను, అడ్రెస్ ఇచ్చాను కదా!
మంచిది. నేను పదిహేను నిమిషాల్లో అక్కడుంటాను. సరేనా?
తప్పకుండా, వచ్చేయి. నేను ఇంట్లోనే ఉంటాను.
మంచిది. వచ్చి కలుస్తాను.
అతను బయలుదేరాడు.
నేను ఆశలు వదిలేశాను.
కొన్నిసార్లు వాడసలు నా కొడుకే కాదనిపిస్తుంది.
అందుకే నాకు గిల్టీగా అనిపిస్తుంది, ఎక్కువసార్లు…
ఎక్స్క్యూజ్ మీ, నేను ఈ కాల్ మాట్లాడాలి.
-హలో? -నాకు సాయం కావాలి.
మాకు ఒక డ్రగ్ డీలర్ తో గొడవయింది. అతను సగం స్పృహలో ఉన్నాడు.
అతన్ని ఇక్కడినుండి బయటకు పంపాలి.
-వాహిద్ ఏ క్షణమైనా ఇక్కడికి వస్తాడు. -నేను సాయం చేయలేను.
మీరు ఎవరో ఒకరిని పంపించాలి.
చాలా అర్జెంట్. ఒకవేళ వాహిద్ తో డీల్ చెడిపోతే…
నువ్వు ఇప్పటికే అంతా చెడగొట్టావు.
వాహిద్ కి కాల్ చేయి, రావద్దని చెప్పు.
ఇక్కడికి రావడానికి మీకు పది నిమిషాలుంది.
నేను రెడీ అవుతాను.
-పూర్తయిందా? -అయింది.
హాయ్.
మెహ్ది కోసం వచ్చారా!
-మెహ్ది, నీ ఫ్రెండ్ వచ్చాడు! -హాయ్, బాసూ!
-హాయ్. -ఎలా ఉన్నారు?
తాగడానికి ఏమైనా కావాలా?
అవసరం లేదు. పరవాలేదు.
-నీ మెడకి ఏమైంది? -ఏంటి?
ఇక్కడ?
నిన్ను కలవడానికి వస్తున్నారని ముందే చెప్పలేదు ఎందుకని?
నేను సగం బట్టలతో తలుపు తెరిచాను.
మిమ్మల్ని కలవడం సంతోషం.
నాపేరు లేలా, మెహ్ది చెల్లిని.
నేను వాహిద్.
మీరిద్దరూ కలిసి ఎందుకు ఉంటున్నారు?
-అనుకోకుండా అలా జరిగింది. -ఊరికే అంటున్నాను.
నిన్ను చంపేస్తాను!
వెధవల్లారా!
పక్కింటి అబ్బాయిలు బాగా గొడవ చేస్తూ ఉంటారు.
నాకు అమ్మాయిలు మాత్రమే పుట్టాలని అనుకుంటాను.
-నీకోసం ఎన్ని గ్రాములు తీసుకురమ్మంటావు? -పది.
-పది గ్రాములు తెస్తాను. -థాంక్స్.
-బాల్కనీలోకి వెళదామా? -పదండి.
థాంక్యూ.
కాబట్టి…
నువ్వు, మెహ్ది, నిజంగానే అన్నా చెల్లెళ్ళా?
ఎందుకు అడుగుతున్నారు?
మీకు తెలుసా…
అది దారుణం.
ఎందుకలా అడుగుతున్నారు?
మీకు యాస ఉంది. అతనికి లేదు.
మేమిద్దరం ఒకేచోట పెరగలేదు.
నేను కతార్ లో పెరిగాను,
కానీ గత కొన్నేళ్లుగా లాస్ ఏంజిల్స్ లో ఉంటున్నాను.
టెహ్రాన్జిల్స్. బాగుంది!
మీకు సౌకర్యంగా ఉంటుందనుకుంటే మనం ఇంగ్లీషులో మాట్లాడుకోవచ్చు.
సరే, తప్పకుండా.
అయితే మీరు వర్కవుట్ చేస్తారా?
ఇండోర్ సైక్లింగ్, పైలెట్స్ చేస్తుంటా.
ఎక్కువగా కిక్ బాక్సింగ్ చేస్తాను.
కిక్ బాక్సింగా? నాకు జిమ్ ఉందని మీకు తెలుసా?
నాకెలా తెలుస్తుంది?
నియావరన్ ప్లాటినమ్. నియావరన్ లో ఇదే బెస్ట్ క్లబ్.
మీకు మీరే చెప్పుకుంటున్నారా!
నిజం కాబట్టే చెబుతున్నాను.
వాహిద్, ఇక్కడికి రా.
-అంతా బానే ఉందా? -ఉంది బాసూ, కమాన్.
నాకు కొన్ని పనులున్నాయి.
-మిమ్మల్ని కలవడం సంతోషంగా ఉంది. -నాక్కూడా.
-పది గ్రాములు. -థాంక్స్.
థాంక్స్.
థాంక్యూ.
మీ చెల్లి చాలా అందంగా ఉంది.
తనని ఇంతవరకూ జిమ్ కి ఎందుకు తీసుకురాలేదు?
నాకు తెలీదు. సభ్యులకు మాత్రమే ప్రవేశం కదా.
తనకు గెస్ట్ మెంబర్షిప్ ఏర్పాటు చేస్తాను. నీక్కూడా.
నువ్వు కూడా కండలు పెంచుకోవచ్చు కదా, ఏమంటావ్?
ఏదేమైనా, మళ్ళీ కలుస్తాను.
వాహిద్ కి ఏమైనా అనుమానం వచ్చిందా?
లేదు. అంతా పథకం ప్రకారమే జరిగింది.
తన జిమ్ కి నన్ను ఆహ్వానించాడు. మనకి కావలసింది దొరికింది.
పథకం ప్రకారం జరిగిందని నేను చెప్పలేను.
ఇది సరైన అంచనా కాదు.
-నేను నీకు అవకాశం... -లేదు, ఆగండి. మనకి అసలైన...
నోరు మూసుకుంటావా?
అతని స్థానంలో నేలమీద మిలాద్ చనిపోయి ఉండేవాడు.
దాని గురించి ఆలోచించావా?
నాకింకా ఏం తెలియాలి?
మాట్లాడు.
ఫరాజ్.
మేము మిలాద్ ని ఎక్కించుకున్నప్పుడు, అతను మాకోసం అక్కడ ఎదురుచూస్తూ ఉన్నాడు.
దీని గురించి నాకు వెంటనే చెప్పి ఉండాల్సింది.
చెప్పుంటే, మీరు నన్ను ఇక్కడ ఉండనిచ్చేవారు కాదు.
ఇక్కడ మనం సుదీర్ఘమైన ఆట ఆడుతున్నాం.
కేవలం ఒక ఆపరేషన్ కాదు, కానీ వందలాది ఆపరేషన్లు.
ఇప్పుడు మనం కలిసి పనిచేస్తున్నాం, నువ్వు తీసుకునే నిర్ణయాల పట్ల నా జీవితం ఆధారపడి ఉంది.
మనిద్దరం ఒకరితో ఒకరు పారదర్శకంగా ఉండకపోతే,
మనం దారుణమైన పరిణామాలు ఎదుర్కోవాల్సి వస్తుంది.
అర్థమయిందా?
అయింది.
మంచిది.
మళ్ళీ ఇంకొకసారి చెప్పను.
వాన్ వచ్చిందా?
అయితే పైకి రండి.
నాహిదా? బంగారం.
నాహిదా డియర్, దయచేసి తలుపు తీయి.
బ్రేకింగ్ న్యూస్:
ఎయిర్ ఫోర్సు పైలట్ లెఫ్టినెంట్ కల్నల్ బరాక్ బెన్ హైమ్ ఇజ్రాయిల్ తిరిగి వచ్చారు.
ఒక సాహసోపేతమైన రెస్క్యూ ఆపరేషన్ ముగిసిన
కొన్ని గంటల తర్వాత మాత్రమే మేము దీని గురించి రిపోర్ట్ ఇవ్వగలుగుతున్నాం.
వివరాలు ఇంతవరకూ ప్రజల ముందు వెల్లడి కాలేదు.
కానీ బెన్ హైమ్ ప్రాణానికి భయం, ఈ అద్భుతమైన డ్రామా…
మిమ్మల్ని కేర్ టేకర్ కు కలుపుతున్నాం.
మర్జాన్, నేను రిపోర్ట్ చదివాను.
ఈరోజు తన పనితనం చూశాక, దీన్ని కొనసాగించాలనే నేను కోరుకుంటున్నాను.
తనలా అంకితభావం ఉన్న వ్యక్తిని నేను ఇంతవరకూ చూడలేదు.
అందుకు సంతోషం.
మనం ఈ ఆపరేషన్ ను అత్యంత రహస్యంగా ఉంచుతున్నాం.
సంస్థలో కేవలం కొద్ది మందికి మాత్రమే దీని గురించి తెలుసు,
నేను దీన్ని ఇలాగే ఉంచాలని అనుకుంటున్నాను.
తప్పకుండా.
తర్వాతి విషయం.
నువ్వు ఎత్తి చూపించిన రెండు తక్షణ సమస్యలు.
మొదటిది, ఫరాజ్ కమాలి.
ఫరాజ్ ను ఈరోజు తిరిగి బాధ్యతల్లోకి తీసుకోవడం యాదృశ్చికం కాదు.
ఇరాన్ లో తమార్ గురించి అతనికంటే బాగా ఎవరికీ తెలియదు.
మనం అతని అంతు చూడాలి.
ఇక రెండవ సమస్య విషయానికి వస్తే...
మిలాద్ కహాని.
అతను అక్కడ ఉన్నంతకాలం, మనందరినీ ప్రమాదంలో పెడతాడు.
మర్జాన్, ఈ రెండు సమస్యలనూ వెంటనే పట్టించుకోవాలి.
వీటిని నువ్వు పరిష్కరించగలవని నేను నమ్ముతున్నాను.
సబ్ టైటిల్స్ అనువదించింది: రాధ